IKKE FØRSTE GANG: «Seriespiser» ble også pågrepet i 2016 for å ha stukket fra regningen i Drammen. Foto: Ravndal, Dennis

«Seriespiser» igjen pågrepet for å ha stukket fra regningen

I årevis har mannen i 40-årene svindlet restauranter på Østlandet ved å spise og drikke, for så å stikke fra regningen. Nå er han pågrepet igjen.

vaktsjef@ntb.no

10. februar 2018

Artikkelen er over to år gammel

Totalt skal han ha gjort det samme mot over 100 restauranter, ifølge Romerikes Blad.

Fredag slo han til mot tre restauranter på Jessheim, i Lillestrøm og i Drammen. Nå er han nok en gang pågrepet av politiet.

Ifølge Drammens Tidende var mannen så beruset at han måtte innom legevakten før han ble fraktet til politihuset, men politiet sier det ikke er mye de får gjort.

les også Seriespiser på ferde i Drammen – betaler ikke på restaurant

les også Politiet har pågrepet «seriespiseren» (44)

– Etter loven er det ikke straffbart å spise og drikke uten å kunne gjøre opp for seg, hvis man går med på å oppgi personalia. Og det gjør han, sier politiets operasjonsleder Trond Egil Groth til DT.

les også «Seriespiseren» tatt igjen – to dager etter løslatelsen

Samtidig er han domfelt hele 18 ganger for lignende tilfeller, uten at det stopper han fra å gjøre det igjen. Blant annet ble han dømt til 90 dagers fengsel i oktober 2016 for seks restaurantbedragerier og brudd på besøksforbud ved flere restauranter.

– Det er en sykdom. Når jeg ser en restaurant blir jeg fristet og klarer ikke å kontrollere det, sa han til Romerikes Blad i september 2016.

Publisert: 10.02.18 kl. 07:55

Mer om Drammen Krim Restaurant